
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Malacky 4C/38/2024 1624200412 09. 10. 2025 JUDr. Kristína Blechová ECLI:SK:OSMA:2025:1624200412.2
Uznesenie Okresný súd Malacky v právnej veci žalobkyne: A. B., nar. XX.XX.XXXX, bytom XXX C., D., E., E. XF., G. D., proti žalovanej: H. I., nar. XX.XX.XXXX, bytom H., o zaplatenie 2.165 €, takto rozhodol: Súd konanie zastavuje. odôvodnenie: 1. Dňa 5.2.2024 bolo tunajšiemu súdu doručené podanie, ktorým sa žalobkyňa domáhala zaplatenia sumy 2.165 €, ktoré následne dňa 27.08.2024 na základe výzvy súdu doplnila. 2. Okresný súd Malacky výzvou zo dňa 09.04.2025 vyzval žalobkyňu na zaplatenie súdneho poplatku za žalobu vo výške 129,50 € v lehote 10 dní od doručenia výzvy s poučením, že v prípade nezaplatenia súdneho poplatku súd konanie zastaví. Výzva bola žalobkyni doručená dňa 16.04.2025 na adresu trvalého pobytu a na adresu v Anglicku dňa 12.04.2025, v stanovenej lehote súdny poplatok zaplatený nebol. 3. Podľa § 5 ods. 1 písm. a) zákona č. 71/1992 Zb. o súdnych poplatkoch a poplatku za výpis z registra trestov (ďalej len „zákon o súdnych poplatkoch“), poplatková povinnosť vzniká podaním žaloby, návrhu, odvolania, žaloby na obnovu konania, dovolania, kasačnej sťažnosti alebo žiadosti na vykonanie poplatkového úkonu, ak je poplatníkom žalobca alebo navrhovateľ, odvolateľ, ten, kto podal žalobu na obnovu konania, dovolateľ a ten, kto podal kasačnú sťažnosť. 4. Podľa § 10 ods. 1 zákona o súdnych poplatkoch, ak nebol zaplatený poplatok splatný podaním žaloby, návrhu na začatie konania, dovolania alebo kasačnej sťažnosti, súd podľa § 9 vyzve poplatníka, aby poplatok zaplatil v lehote, ktorú určí, spravidla v lehote desiatich dní od doručenia výzvy; ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený. 5. Vzhľadom na skutočnosť, že žalobkyňa nezaplatila súdny poplatok za podanú žalobu, súd rozhodol tak, ako je uvedené vo výroku uznesenia a konanie zastavil. Poučenie: Proti tomuto uzneseniu odvolanie nie je prípustné. Proti uzneseniu súdu prvej inštancie vydanému súdnym úradníkom, ktoré treba doručiť, je prípustná sťažnosť. Sťažnosť môže podať ten, v koho neprospech bolo uznesenie vydané. Sťažnosť sa podáva v lehote 15 dní od doručenia uznesenia na súde, ktorý napadnuté uznesenie vydal. Podľa § 243 CSP v sťažnosti sa popri všeobecných náležitostiach podania (§ 127 ods. 1 CSP) uvedie, proti ktorému uzneseniu smeruje, v čom sa postup alebo uznesenie súdu považuje za nesprávne a čoho sa sťažovateľ
domáha. O sťažnosti rozhodne súd prvej inštancie, spravidla bez nariadenia pojednávania. Ak nie je sťažnosť dôvodná, súd sťažnosť zamietne. Ak je sťažnosť dôvodná, súd napadnuté uznesenie zruší alebo zmení; v prípade zrušenia uznesenia je súdny úradník viazaný právnym názorom súdu.

